تورکیه باش ناظیر بینا‌لی ییل‌دیریم، عدالت و قالخینما پارتیسی‌نین (آک پارتی) میللتله بیرلیکده میدانی وطن خائینلرینه قویمادیغینی، اصلا دا بوراخمایاجاغینی سؤیله‌دی.
آک پارتی باشقانی و باش ناظیر ییل‌دیریم، آک پارتینین قورولوشونون 15. ایل دؤنومو سببین‌دن پارتی عمومی مرکزی قارشی‌سیندا تشکیل ائدیلن پروقرامدا پارتیلیلره خیطاب ائتدی.
آک پارتی‌نین قوروجو باشقانی رجب طیب اردوغانین، پارتینین قورولدوغو گون "بون‌دان سونرا هئچ بیر شئی اسکیسی کیمی اولمایا‌جاق" دئدیگینی خاطیرلا‌دان ییل‌دیریم،
"بو سؤزون اوزرین‌دن 15 ایل کئچدی. 15 ژوئیه‌ده خائین فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) کودتا گیریشیمی‌نین پوسکورتولمسیله بیر دفعه داها گؤردوک کی هئچ بیر شئی اسکی‌سی کیمی اولمادی، اولمایا‌جاق." دئدی.
2002  نوامبر سئچیم‌لرینه گئدرکن "تک باشینا، ایش باشینا" دئدیک‌لرینی ایفاده ائدن ایلدیریم، بئله دانیشدی:
" 'هر شئی تورکیه اوچون دئدیک و هر شئیی تورکیه اوچون ائتدیک. اؤلکه‌نین تیخانمیش دامارلارینی بیر بیر آشدی. 'اینسانی یاشات کی دولت یاشاسین قانونویلا حرکت ائتدیک. 'دولت میللته عاییددیر دئدیک، دولتله میللتی گؤروشدوردو، قوجاخلاشدیردیک. دیکلنمدیک اما دیک دایاندیق . میللی ایراده قارشی‌سیندا هئچ بیر درین قورولوش، هئچ بیر قییوملوق مرکزی، هئچ بیر ترور تشکیلاتینی تانیمادیق. سای‌سیز خیانتله ووروشا‌راق بو گون‌لره گلدیک. "
پارتی‌نین، قورولوشون‌دان اعتباراً اتنیک، بؤلگه‌سل و دینی میللیتچی‌لیگه، هر جور آیری-سئچکی‌لیگه دقیق بیر شکیلده قارشی دایاندیغینی، هر بؤلگه‌نی، هر قروبو قوجاقلایان بیر تورکیه پارتیسی اولدوق‌لارینی وورغولایان ییلدیریم، بو سببله آک پارتی‌نین میللتین سسی، تورکیه‌نین پارتیسی اولدوغونو ایفاده ائتدی.
بحران‌لاری، آسی‌لی‌لیق گئریده بوراخمیش بیر پارتی اولا‌راق خالقین قارشی‌سینا چیخاجاغین‌دان دقتی چکن ییل‌دیریم،
"ایهانت شبکه‌لرینه، ترور تشکیلات‌لارینا، قیساجاسی میللتین یولونا داش قویان‌لارا ایناد بیز میللتین یولونا باش قویدوق. الله‌ین ایزنی ایله بو یول‌دان بیزی کیمسه چئویره بیلمز. بو گون دوننه گؤره داها گوجلوگوک. گئزی قالخیشماسین‌دان 17-25 دسامبر کودتا گیریشیمینه، 6-7 اوکتوبر وحشیلیگین‌دن چوخور سیاستینه قدر بیر چوخ خائین گیریشیمی اوغورلا پوسکورتدولر. سون اولا‌راق 15 ژوئیه‌ده میللتله بیرلیکده دونیانین ان شیطانی، ان آلچاق کودتا گیریشیمینی آرا‌دان ائتمیش و کودتاچی‌لرین دیز چؤکتورموش بیر رهبرلیک کادروسودور آک پارتی. " دئیه دانیشدی.
هر جور هوجوم و خیانتین، آک پارتی‌نین دایانیق‌لی‌لیغینی داها دا آرتیراجاغینی وورغولایان ییلدیریم، بون‌لاری قید ائتدی:
"بو اؤلکه‌نین و بو میللتین بیرلیگینه سالدیری، قازانیم‌لاریمیزی یوخ ائتمک، گله‌جه‌یه امین آددیم‌لارلا آددیم‌لاریمیزی دایاندیرماق ایستییرلر. هر کس یاخشی بیلسین کی سس‌سیز اینقیلاب‌لارین پارتیسی آک پارتی، میللتله بیرلیکده میدانی وطن خاینلرینه بوراخمادی، اصلا دا بوراخمایا‌جاق. غازی مصطفی کمالین ایشاره ائتدیگی معاصر مدنیت‌لر سویه‌سینه چاتما قرارلیلیغیمیزی و آک پارتیمیزین 2023 هدف‌لرینی اصلا و اصلا انگلله‌یه‌میه‌جکلر. "دئدی.
باش ناظیر، فتو و بؤلوچی پ.ک.ک باشدا اولماق عذره ترورو تورکیه گوندمین‌دن چیخارا‌جاق‌لارینی ایفاده ائتدی.
چوخ داها اینکیشاف ائتمیش بیر دموکراسی و حقوق دولتی اولا‌راق گئدیشین سوردوروله‌جگینی بیل‌دیرن باش ناظیر ییل‌دیریم، گله‌جک نسیل‌لره، کودتا‌لارین دانیشیلمادیغی بیر تورکیه امانت ائده‌جک‌لرینه ایشاره ائتدی.
15  ایللیک بو مشققت‌لی و باشاری‌لارلا دولو دؤورون سونوندا گله‌جه‌یه داها بؤیوک ایناملا گئتدیک‌لرینی بیل‌دیرن ییل‌دیریم،
"خائین شر مرکزلری، بیزی گله‌جه‌یه دوغرو مقدس یوروشویوموزه مانع اولامادی، اصلا آلیکویامایاجاق. خائین فتو تشکیلاتی و بؤلوچو تشکیلات‌لار، کیچیک دونیا‌لاریندا وورنوخوب دورسون‌لار. بیز تورکیه اولا‌راق، آک پارتی اولا‌راق باخیش‌لاریمیزی بیر آن اولسون اوفوق‌لاردان چئویرمیه‌جگیک." دئیه دانیشدی.
